《重九日登道山亭柱间有陈休斋题词曰师相者先》
宋代·陈宓

道山亭上看秋光，万里长安在夕阳。
数点难收周顗泪，一冠莫效孟嘉狂。
浮岚尽作襟期爽，嫩蕊能令肺腑香。
三十年前童稚日，不堪回首一凄凉。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。